කළුවර හීනය: August 2013
සිනාසෙමි මම උන්නු තැන හිද කඳුළු පෙම් හිත රවටලා
සිහින් වැහිපොඳ වැටි සියොළඟ
ආදරෙන් හද කිතිකවා
පහන් සිතුවිලි මලානික වි
කඳුළු දෙනුවන් තෙත්කලා
වහන් කල සිත පෙමින් බොඳවි
සුදු වලාවක සැඟවිලා
සහන් හැඟුමන් පලායයි අද
කිසිත් නොකියම හිනැහිලා.
ඈත අහසේ පිපුන සඳවත
කඳුළු වැලකින් ගිලිහිලා
මෑත සිහිනේ දිලෙන තරු ලඟ
මලානික හිත හිරවෙලා
සීත ගගුලක තෙමි පැටලි
හඩන කවි සිත මියැදිලා
ගීත ගයනා විහඟ රෑනේ
නුඹත් කවියක සිරවෙලා
කඳුළු හීනෙක සැමරුමක් ලඟ
රිදුනු හදවත සැඟවිලා
මතක පැන්දිය වැටි දෙනුවන්
සීත කඳුලින් නහවලා
සුසුම් උණුසුම් මිරිඟුවක් ලඟ
මැරුණු හදවත නවතලා
සිනාසෙමි මම උන්නු තැන හිද
කඳුළු පෙම් හිත රවටලා
__ කළුවර හීනය__
Posted by කළුවර හීනය at 4:43 AM 14 comments: Links to this post
Labels: අරුම පුදුමැති ආදරේ, ආදරයක්දෝ මන්දා, හුදකලා වුනු කවි සිතුවිලි
ඉතින් යන්නට දෙන්න අවසර
අකුරු ගලපා සිතැගි නලවා ලියු පෙම් කවි අහුලලා
සොඳුරු සිහිනෙක රටා මවනා නීල දෙනුවන් දෙස බලා
හදේ රැව්දෙන ගැස්ම හෙමිහිට නුඹේ නමටම ගලපලා
හැඟුම් ඇහිදා ලිව කවියේ තාලේ කොහෙදො හැන්ගිලා
අහස සරසන තරු මලක් ලඟ සඳ ඇවිත් අද නැවතිලා
මතක මළුවේ පෙම් හිතක් ලඟ නුඹත් කොහෙදො හැන්ගිලා
කතා නොකියන පෙම් කතාවක පෙම්වතුන් ලෙස හිනැහිලා
ආදරෙන් හිත ආල වැඩු හැටි කඳුළු දෙනුවන් තෙත්කලා
දෙඇස් අද්දර හීන මැවෙනා සුපෙම් හදවත දකිනෙමයි
හදේ ගැස්සෙන තාලේ සිහි කර තවත් කවි පද ගලපමි
මගේ නොවුනත් සොඳුරු හිනෙට තවත් සිතුවම් අමුණමි
ලඟක නොරැඳි දුරක ඇදුනත් නුඹට පෙම් හිත පවරමි
_ කළුවර හීනය__
ඔන්න කළුවර හීනය බලන්න එන හැමොන්ටම කියන්න අලුත් පනිවිඩයක් තියනවා... එ තමයි ටික දවසට මම හැමදේකින්ම ඇත් වෙනවා..
ඇත්වෙනවා කියන්නේ හැමදාටම නෙමෙයි ඉක්මනින් එන්න බලාපොරොත්තුවක් හද කොනක තියාගෙන.....යන්නේ නම් හිතේ කැමැත්තකින් නෙමෙයි එත් යන්න ඔනේම නිසා.. වැඩි ඇතකට නොවුනත් ඒත් ටික කාලෙකට විතර හැමොන්ගෙන්ම දුරකට.. මගේ රැකියාවේ පුංචි වෙනසක් වුනා..එක නිසාම මට ලංකාවෙන් ටිකක් ඇතට යන්න වෙන්නවා.. අවුරුදු 4කට වගේ මේ පුංචි කාලයක්
හම්ම්ම් පුංචිමත් නැ...
හැමදේම වෙනස් වෙන්නත් පුළුවන් නැත්තනම් මේ තියන විදියට තියෙන්නත් පුළුවන්... මොනා වුනත් සයිබර් බක් මහා උළේලයි ගෙට්ටුවයි නම් මට මඟහැරෙයි එගැන පුංචි දුකකුත් තියනවා... කියන්න හුඟක් දෙවල් තිබ්බත් න් එ හැමදෙයක්ම හදවතේ කොනකම රඳවලා මම යන්නේ පරිස්සමට..
එහෙමනම් ඉතින් මන් යනවා කියන්නේ නැ එත් ලඟදිම එන්න බලාපොරොතුවෙන් ගිහින් එන්නම්
Posted by කළුවර හීනය at 4:26 AM 15 comments: Links to this post
Labels: අරුම පුදුමැති ආදරේ, අලුත් පිටුවක්, ආදරයක්දෝ මන්දා
ඇතුලගත් තව සුසුමන් හෙලයි නුඹ ඇවිත් ගිය පෙර මඟ දෙස බලා
බිනර වැස්සේ තෙමි රහසේම මතක සුවඳක පැටලිලා
වැටුනු වැහිබිදු පිරි පෙම් ගඟ යයි තවත් දෙගොඩම ගලා
අදත් හිනැහෙයි එදා වාගෙම ඇතුලගත් තව නොසැලිලා
ගියත් වෙන්වි මතක සුවඳත් අරන් රහසේ පිටවෙලා
ගලා වැටෙනා කඳුළු බිදුවල නුඹේ සිනහව හිනැහිලා
වලා පටකින් නුවන් පිරා සොයන දෙසවන් සැඟවිලා
සලා දෙකොපුල් පුරා රැව් දුන් සිනා මල්වැල පරවෙලා
බලා සැනසෙමි නුඹේ මතකය අරන් දොතට සැනසිලා
පහන් තරුවක් පායනා සේ හදේ කොනකම නැවතිලා
එළිය කල හැටි තාම මතකයි පෙමින් හදවත නහවලා
සඳුන් සුවඳක් වගේ දැවටි පෙමින් හිත මල සරසලා
තාම මතකයි උන්නු හැටි ලඟ හදට හදවත යාවෙලා
ගලා පෙම් දිය වාන් දමනා කඳුළු ගඟකට හැඩවෙලා
රටා මවමින් දිය රැළිති උඩ ඇඳුනු මතකය හිනැහිලා
අදත් හිනැහෙයි එදා වාගෙම මතකේ හදවතේ රැව්දිලා
හමුවෙලා වෙන් වුනත් මෙලෙසින් ඇත තවත් පෙම ලියැවිලා
Posted by කළුවර හීනය at 10:53 PM 11 comments: Links to this post
Labels: දින පොතෙන් එකම එක පිටුවක්, නිකමට ලියවුන එවා, හුදකලා වුනු කවි සිතුවිලි
හදේ රැව්දෙන තාලේ
නිකිණි වරුසා ඇද වැටි
කදුළු ගංඟා සේදුනි
හදෙ කොනකම මැවුනු සෙනෙහස
නුඹෙ නමටම ඉතිරුනි...
සිත වැස්සෙ තෙමි තෙමි
කදුලු මල් දම් ගොතනෙමි
හදෙ නැගෙනා රාවේ ලඟ හිද
නුඹෙ සෙනෙහස සොයනෙමි.....
පැතුම් මල් එකිනෙක පිපි
නුඹේ උණුසුම සොයනෙමි
හදෙ රැව්දෙන තාලෙ සිහිකර
නුඹේ නමටම පද අමුණමි...
Posted by කළුවර හීනය at 8:55 AM 13 comments: Links to this post
Labels: හුදකලා වුනු කවි සිතුවිලි
එන්න සවසක ගී ගයන්නට
සුවඳ තැවරු මතක අහුරක
එති පැටලි සෙමින් දවසක
පාට හිනෙක පිපි හිනැහෙන
නුඹයි කුමරුන් හදේ නැවතුන
අහස් කුස සිබ සිත සවසක
ඉගිල යන නිල් කුරුලු රැනට
සිත සුළඟක එති හෙමිහිට
රංචු ගැහුනා නුඹත් හිනෙට
විහඟ ගී හඩ කෑ ගසා අද
මගේ සියොලඟ දවන තාලෙට
හිතේ නලියන පෙම් හැඟුම් ගෙන
Posted by කළුවර හීනය at 6:37 AM 21 comments: Links to this post
Labels: අරුම පුදුමැති ආදරේ, මගේ ආදර කතාව, හුදකලා වුනු කවි සිතුවිලි
ඇතුලගත් තව සුසුමන් හෙලයි නුඹ ඇවිත් ගිය පෙර මඟ දෙස...